Gustav Salinas - Wikipedia, den frie encyklopædi
Gustav Salinas (født Gustav Andersen Salinas 11. juli 1990 i Aarhus[2][1]) er en kendt dansk tv-personlighed, som har medvirket i en lang række underholdningsprogrammer og har i dag sit eget firma FitnessNu, hvor han arbejder som personlig træner. Salinas har i diverse underholdningsprogrammer spillet rollen som den karikerede og overdrevne bøsse-stereotyp. Han har udgivet sin egen bog "Mit sande jeg"
2 Privatliv og opvækst
Bliderne på Middelaldercentret, som Gustav var med til at afskyde i Gustav & Linse på udebane.
Han fik sit gennembrud, da han i 2008[3] stod i panelet til TV2's Dagens Mand, hvor han omgående blev kendt pga. sine skarpe kommentarer og åbenlyse naivitet og uvidenhed, hvilket han lever videre på i alle de andre programmer, han deltager i.[kilde mangler]
Sammen med Linse Kessler medvirkede han i TV3-programmet Gustav & Linse på udebane fra 2012. Salinas og Kessler rejste rundt og blev udfordret med uvante situationer og miljøer som f.eks. at leve som i middelalderen på Middelaldercentret og deltage i VM i luftguitar i Finland.
I 2013 medvirkede han på 8Balls sang "Gustav", og ved juletid samme år samarbejdede han endnu en gang med gruppen på sangen "Gustavs Jul".
Den 8. marts 2013 debuterede Gustav som radiovært på Radio24syv, hvor han i programmet Forfra med Jeppesen blev Michael Jeppesens medvært.
I 2015 ragede Gustav uklar med medievirksomheden Zetland, da han anklagede mediet for at lyve om ham i en udgivelse skrevet af journalist Thomas Korsgaard.
Privatliv og opvækst[redigér | redigér wikikode]
Hans mor er fra Chile, og han har fire brødre, men han undgår af hensyn til dem bevidst at nævne for meget om dem.[4] Gustav taler flydende spansk. Han sprang ud som homoseksuel som 15-årig.
Gustav har i flere tilfælde været udsat for hadforbrydelser, hvoraf det værste var, da han fik en flaske i hovedet og måtte indlægges.[5] Han har været i retten i forbindelse med to af sagerne.[6]
Dagens Mand (TV 2)
Wipeout (Kanal 5)
Divaer i junglen (TV3)
Gustav & Linse på udebane (TV3 fra 20. august 2012[7])
For Lækker til København (2013)
Stjerner på væggen (2014)
Til middag hos... (2016)[8]
2013 "Gustav" 8Ball feat. Gustav
2013 "Gustavs Jul" 8Ball feat. Gustav
Forfra med Jeppesen - Åbent Studie (Radio24syv)
^ a b Simon Riedel (8. december 2013). Gustav åbner sit fotoalbum: Folk troede jeg var en pige. BT. Hentet 12. marts 2015.
^ Gl. Hasseris Skole
^ Gustav svarer igen: Hvad er Kronprinsen selv kendt for? - Kendte | www.bt.dk
^ Se Out&About. Nr. 112. April, 2012. ISSN 1602-9747
^ Reality-stjerne slået ned med flask. BT
^ Gustavs gerningsmand udeblev fra retten – Ekstra Bladet
^ tvtid.dk - Gustav og Linse ser på "negermennesker" - nyt om tv
^ "Til Middag Hos Gustav Salinas". tv3.dk. 2. juni 2016. Hentet 2016-06-03.
Gustav Salinas på Internet Movie Database (engelsk)
Artikler som nævner Gustav som det stereotype billede på en homoseksuel.
MusicBrainz: bbdbf281-597e-470b-93e7-aa1ee88320ee
Artiklen om Gustav Salinas kan blive bedre, hvis der indsættes et (bedre) billede
Hentet fra "https://da.wikipedia.org/w/index.php?title=Gustav_Salinas&oldid=10037051"
Artikler med sprogproblemer siden marts 2015
Denne side blev senest ændret den 21. august 2019 kl. 09:44.